[size=2]Få fotograferet din aura, læst din hånd eller målt din jordforbindelse. Det var bare et par af de tilbud, der var på alternativ helsemesse i Aalborg.
[/size]

Der var dem med fødderne helt nede på jorden. - Fra naturens side var det ikke det ikke meningen, at vi skulle have sko på, vel?, siger udstiller Claus B. Henriksen til TV2/Nord. Og dem med hånden på fødderne. - Vi arbejder otte timer, vi går på vores fødder, har rigtig travlt i hverdagen, og så bare det at få nusset omkring sine fødder er jo rigtig behageligt, siger zoneterapeut Karin Larsen til TV2/Nord. Og så dem med hovedet i de højere luftlag. - Nogen kommer fordi slægtninge er syge, nogen har nogle indre selvværdsproblemer, så kan vi hjælpe dem og finde deres identitet. Vi kalder det healing af hjertet, siger missionspræst Ole Sjerbæk Madsen til TV2/Nord. Der var 85 udstillere på Helsemessen i Aalborg Kongres- og Kulturcenter.